Vassili Otškalenko

Vassili Otškalenko (sündinud 1965) on Eesti kurjategija ja pedofiil.

Ta tappis Haapsalus 1992. aastal kümneaastase Svetlana Volkova, püüdes teda enne vägistada.
18 päeva hiljem püüdis ta vägistada 12-aastast tüdrukut.
Tallinna linnakohus mõistis Otškalenkole 1993. aastal surmanuhtluse, 1998. aastal asendati see eluaegse vangistusega.Eluks ajaks vangi mõistetud pedofiil ja lapsetapja Vassili Otškalenko ihkab vabadusse: väga kahetsen, mis ma tegin. kuuuurija.postimees.ee, 18. märts 2024. 

Otškalenko sai taotleda ennetähtaegset vanglast vabastamist, kui ta oli karistusest ära kandnud 25 aastat. 2019. aastal esitas Otškalenko taotluse tingimisi ennetähtaegselt vabanemiseks, kuid taotlust ei rahuldatud. 

2021. aastal elas mees Tallinna avavanglas ning käis pidevalt Haapsalus, mis häiris linnaelanikke. 2021. aasta sügisel esitas Otškalenko taas taotluse tingimisi ennetähtaegselt vabanemiseks, kuid Harju Maakohus taotlust ei rahuldanud ülikõrge retsidiivsusohu tõttu. Meediakajastuse survel viidi mees 2022. aasta alguses üle avavanglast tavavanglasse.Kambrikaaslastest lapsetapjad Vladimir Botško ja Vassili Otškalenko soovivad vabadusse. elu24.postimees.ee, 6. märts 2024.

Alates 2023. augustist viibis Otškalenko taas avavanglas, ehkki elamisluba tal ei ole. Otškalenkole ei ole elamisluba väljastatud, kuna tal on Eestis viibimiseks õigus, tulenevalt Välismaalaste seadusest. Otškalenkol kehtib see õigus karistuse kandmise ehk vangistuses viibimise ajal. 

 Viited 

 Välislingid 

Pedofiilist lapsetapja Vassili Otškalenko ei pääsenud vabadusse, Õhtuleht

Kategooria:Eesti kurjategijad
Kategooria:Pedofiilid
Kategooria:Sündinud 1965